CELEX: 62019CN0701
Language: mt
Date: 2019-09-20 00:00:00
Title: Kawża C-701/19 P: Appell ippreżentat fl-20 ta’ Settembru 2019 minn Pilatus Bank plc mid-digriet mogħti mill-Qorti Ġenerali (It-Tieni Awla) fl-10 ta’ Lulju 2019 fil-Kawża T-687/18, Pilatus Bank vs Il-Bank Ċentrali Ewropew (BĊE)

2.12.2019   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 406/17
            
         
      Appell ippreżentat fl-20 ta’ Settembru 2019 minn Pilatus Bank plc mid-digriet mogħti mill-Qorti Ġenerali (It-Tieni Awla) fl-10 ta’ Lulju 2019 fil-Kawża T-687/18, Pilatus Bank vs Il-Bank Ċentrali Ewropew (BĊE)
      (Kawża C-701/19 P)
      (2019/C 406/24)
      Lingwa tal-kawża: l-Ingliż
      
         Partijiet
      
      
         Appellant: Pilatus Bank plc (rappreżentanti: O.H. Behrends, M. Kirchner, Rechtsanwälte)
      
         Parti oħra fil-proċedura: Il-Bank Ċentrali Ewropew (BĊE)
      
         Talbiet
      
      L-appellant jitlob li l-Qorti tal-Ġustizzja jogħġobha:
      
                  —
               
               
                  tannulla d-digriet appellat tal-Qorti Ġenerali;
               
            
                  —
               
               
                  tiddikjara li r-rikors għal annullament huwa ammissibbli;
               
            
                  —
               
               
                  tibgħat lura l-kawża quddiem il-Qorti Ġenerali sabiex tagħti deċiżjoni dwar ir-rikors għal annullament; u
               
            
                  —
               
               
                  tikkundanna lill-Bank Ċentrali Ewropew għall-ispejjeż tal-appellant u għall-ispejjeż tal-appell.
               
            
         Aggravji u argumenti prinċipali
      
      Insostenn tal-appell tiegħu l-appellant jinvoka l-aggravji li ġejjin.
      L-ewwel aggravju li jallega li l-Qorti Ġenerali żnaturat il-liġi Maltija meta assumiet li l-poteri kollha tal-appellant u tal-bord tiegħu ġew ittrasferiti lill-persuna kompetenti.
      It-tieni aggravju li jallega li d-digriet appellat kiser il-garanzija ta’ rimedju effettiv sanċit fid-dritt Ewropew.
      It-tielet aggravju li jallega li l-Qorti Ġenearli wettqet żball meta qieset li d-deċiżjoni kkontestata hija sempliċi att preparatorju.
      Ir-raba’ aggravju li jallega li l-Qorti Ġenerali żnaturat il-kontenut tad-deċiżjoni kkontestata kif ukoll, b’mod ġenerali, il-fatti tal-kawża.
      Il-ħames aggravju li jallega li d-digriet appellat ma jistax jiġi kkonfermat abbażi tal-motiv sussidjarju tal-possibbiltà li l-persuna kompetenti kkonsultat mad-diretturi.
      Is-sitt aggravju li jallega li d-digriet appellat ma jistax jiġi kkonfermat abbażi tal-motiv sussidjarju tal-involviment ta’ avukat fil-kawża.
      Is-seba’ aggravju li jallega li d-digriet appellat ma jistax jiġi kkonfermat abbażi tal-motiv sussidjarju li d-deċiżjoni kkontestata kienet tinsab f’sempliċi messaġġ ta’ posta elettronika.
      It-tmien aggravju li jallega li r-rikors għad għandu skop.